CELEX: 31986S2762
Language: el
Date: 1986-09-05 00:00:00
Title: Απόφαση αριθ. 2762/86/ΕΚΑΧ της Επιτροπής της 5ης Σεπτεμβρίου 1986 περί καταργήσεως ορισμένων αποφάσεων της Επιτροπής σχετικά με την υποχρέωση για τις επιχειρήσεις που ασκούν δραστηριότητα παραγωγής στον τομέα του χάλυβα να δηλώνουν ορισμένα στοιχεία που αφορούν τις παραδόσεις προϊόντων χάλυβα

Avis juridique important

|

31986S2762

Απόφαση αριθ. 2762/86/ΕΚΑΧ της Επιτροπής της 5ης Σεπτεμβρίου 1986 περί καταργήσεως ορισμένων αποφάσεων της Επιτροπής σχετικά με την υποχρέωση για τις επιχειρήσεις που ασκούν δραστηριότητα παραγωγής στον τομέα του χάλυβα να δηλώνουν ορισμένα στοιχεία που αφορούν τις παραδόσεις προϊόντων χάλυβα  

Επίσημη Εφημερίδα αριθ. L 254 της 06/09/1986 σ. 0007

***** ΑΠΟΦΑΣΗ αριθ. 2762/86/ΕΚΑΧ ΤΗΣ ΕΠΙΤΡΟΠΗΣ  της 5ης Σεπτεμβρίου 1986  περί καταργήσεως ορισμένων αποφάσεων της Επιτροπής σχετικά με την υποχρέωση για τις επιχειρήσεις που ασκούν δραστηριότητα παραγωγής στον τομέα του χάλυβα να δηλώνουν ορισμένα στοιχεία που αφορούν τις παραδόσεις προϊόντων χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 47,  Εκτιμώντας:  ότι η απόφαση 3017/76/ΕΚΑΧ (1) της Επιτροπής, όπως τροποποιήθηκε τελευταία από την απόφαση 1687/79/ΕΚΑΧ (2), είχε θεσπισθεί στο πλαίσιο της ιδιαίτερα σοβαρής ύφεσης της αγοράς προϊόντων σιδήρου και χάλυβα που εμφανίστηκε στις αρχές του 1975, για να επιτρέψει στην Επιτροπή να διαθέτει το ταχύτερο δυνατό τα αναγκαία στοιχεία για τη θέση σε ενδεχόμενη εφαρμογή ενός ειδικού μηχανισμού·  ότι οι αποφάσεις της Επιτροπής 3001/77/ΕΚΑΧ (3) και αριθ. 960/78/ΕΚΑΧ (4) είχαν θεσπιστεί στο πλαίσιο του μακροπρόθεσμου στόχου αναδιάρθρωσης της βιομηχανίας σιδήρου και χάλυβα ούτως ώστε να επιτραπεί στην Επιτροπή να διαθέτει όλες τις πληροφορίες που θα της επέτρεπαν να καταρτίσει τους στόχους αναδιάρθρωσης της βιομηχανίας σιδήρου και χάλυβα και να λάβει ενδεχομένως όλα τα μέτρα ιδίως προς αντιμετώπιση των συνεπειών που έχουν οι απότομες αλλαγές επί της ροής των συναλλαγών·  ότι η απόφαση 3485/85/ΕΚΑΧ (5) επιτρέπει στην Επιτροπή να διαθέτει όλες τις αναγκαίες πληροφορίες για την εκπλήρωση της αποστολής και των καθηκόντων που προβλέπονται από τις λοιπές προαναφερόμενες αποφάσεις·  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση αριθ. 3017/76/ΕΚΑΧ και η απόφαση αριθ. 3001/77/ΕΚΑΧ καταργούνται.  Άρθρο 2  Η παρούσα απόφαση αρχίζει να ισχύει από την ημερομηνία της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι υποχρεωτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 5 Σεπτεμβρίου 1986.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 344 της 14. 12. 1976, σ. 24.  (2) ΕΕ αριθ. L 196 της 2. 8. 1979, σ. 17.  (3) ΕΕ αριθ. L 352 της 31. 12. 1977, σ. 4.  (4) ΕΕ αριθ. L 126 της 13. 5. 1978, σ. 1.  (5) ΕΕ αριθ. L 340 της 18. 12. 1985, σ. 5.